קונור ג'סאפ

קונור ויליאם ג'סאפ (באנגלית: Connor William Jessup; נולד ב-23 ביוני 1994) הוא שחקן, סופר ובמאי קנדי.

 קריירה 
 משחק 
ג'סופ החל לשחק בגיל 11. לאחר כמה הופעות, בהן תפקיד בעיבוד בימתי לסרט ללכת עד הסוף, ג'סאפ קיבל תפקיד ראשי בסדרת הטלוויזיה לילדים "מועדון האוכף". הוא שימש כמפיק בפועל של הסרט העצמאי "איימי ג'ורג'", שהוצג בפסטיבל הסרטים הבין-לאומי בטורונטו ב-2011.

בשנת 2011, ג'סאפ לוהק לדמות ראשית בסדרת המדע הבדיוני השמיים נופלים. הוא כיכב בסדרה במשך חמש עונות.

בשנת 2012, ג'סאפ כיכב בסרט עצמאי הקנדי "Blackbird", בו גילם נער בעייתי שהואשם בתכנון ירי בבית ספר. הופעתו זכתה לביקורות חיוביות והסרט זכה בפרסים שונים, כולל פרס הסרט העלילתי הקנדי הטוב ביותר בפסטיבל הסרטים הבינלאומי של טורונטו 2012. הסרט זכה בשלושה פרסים בפסטיבל הסרטים האטלנטי וזכה בפרס פסטיבל הסרטים הבינלאומי של ונקובר לסרט העלילתי הקנדי הטוב ביותר."Blackbird director Jason Buxton earns Claude Jutra Award for debut film". Toronto Star, January 29, 2013. הוא גם הוקרן בפסטיבל קאן.

בשנת 2015, ג'סאפ שיחק בסרט העלילתי "Closet Monster", שזכה בפרס הסרט הקנדי הטוב ביותר בפסטיבל הסרטים הבינלאומי של טורונטו לשנת 2015, והוקרן בפסטיבלי קולנוע שונים ברחבי העולם, לפני שיצא לאחר מכן ברחבי הארץ ביולי 2016.

בשנת 2016, ג'סאפ שיחק בסדרת הטלוויזיה זוכת פרס האמי, פשע אמריקאי. הופעתו זכתה לשבחים על ידי המבקרים. הוא חזר לשחק בעונה השלישית.
ממוזער|273x273 פיקסלים| ג'סאפ בפסטיבל קומיקון ב-2014 שהתקיים בלונדון

 בימוי ותפקידים אחרים בקולנוע 
ג'סאפ הצהיר במספר רב של ראיונות כי כוונתו היא לעבוד בתעשיית הקולנוע מעבר למשחק, כבמאי וקולנוען. בראיון לטורונטו סטאר, אמר ג'סאפ כי הבימוי "הוא המקום שבו מוחי וליבי [נמצאים] כרגע".  בשנת 2014, ג'סאפ שיחק בסרט הקצר Fragments, וב-2015, סרטו הקצר של ג'סאפ, Boy, אותו כתב וביים, ומומן על ידי bravoFACT, הוקרן בבכורה בפסטיבל הסרטים הבינלאומי של טורונטו לשנת 2015.

בשנת 2016, ג'סא נכלל ברשימה השנתית של מגזין הסרטים, 25 הפנים החדשות של הסרט העצמאי. סרטו הקצר "היער של לירה", אותו כתב וביים, הוקרן בבכורה בפסטיבל הסרטים הבינלאומי של טורונטו 2017.

בשנת 2017, הוכרז שג'סאפ יביים פרופיל דוקומנטרי של הקולנוען התאילנדי אפיצ'טפונג וויראסטקול עבור "FilmStruck" ו- "The Criterion Collection". הסרט יצא לאקרנים באביב 2018.

ב-2019 הוא הפיק את הסרט 30/30 Vision: 3 Decades of Strand Releasing, שכלל סרטים קצרים של אירה סאקס, קתרין בריילט, סינדי שרמן, אתינה רייצ'ל צנגרי, בריידי קורבט, ריתי פאן, לולו וואנג ועוד. הוא ביים פרק בסרט בשם טיסת לילה, בהשראת ספרו של אנטואן דה סנט-אכזופרי.

 השפעות 
כבמאי, ג'סופ הצהיר שהוא מושפע מהקולנוע והמיתולוגיה היפנית והצהיר בראיונות שהוא מושפע מאוד מהקולנוע המזרח אסייאתי.

 חיים אישיים 
ג'סאפ הוא הומו ויצא מהארון בפוסט באינסטגרם ביוני 2019.

 פילמוגרפיה 
 קולנוע 
שנה כותרתתפקיד סוג 2012Blackbird שון רנדל 2014Skating to New York קייסי דמאס 2014Little Coffins לא סרט קצר; כותב/במאי 2014Fragments אלכס סרט קצר 2015Boy לא סרט קצר; כותב/במאי 2015Crazy House בקט סרט קצר 2015Closet Monster אוסקר מדלי 2017Lira's Forest לא סרט קצר; כותב/במאי 2018A.W. A Portrait of Apichatpong Weerasethakulבמאי תיעודי 2019Strange But True רוני 2019Disappearance at Clifton Hill 2019White Lie אוון 2019טיסת לילה לא סרט קצר; כותב/במאי

 טלוויזיה 
שנה כותרת תפקיד הערות 2007The Jon Dore Television Show ילד זורק עטלפים מס' 3פרק אחד 2008–2009מועדון האוכף סיימון את'רטון תפקיד ראשי (עונה 3) 2011King בן מוזרפרק אחד 2011–2015 השמיים נופלים בן מייסון תפקיד ראש  מועמד - פרס סטורן להופעה הטובה ביותר של שחקן צעיר יותר בסדרת טלוויזיה  מועמד - פרס האמן הצעיר לשחקן המשנה הצעיר הטוב ביותר בסדרת טלוויזיה 2016 פשע אמריקאי טיילור בליין תפקיד ראשי (עונה 2) 2017 פשע אמריקאי קוי הנסון 4 פרקים (עונה 3) 2020–2022 המפתחות של משפחת לוק טיילר לוק תפקיד ראשי 2021 המרוץ לדראג של קנדה עצמושופט אורח, פרק אחד

קישורים חיצוניים

 הערות שוליים 

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:שחקנים להט"בים קנדים
קטגוריה:במאים קנדים
קטגוריה:תסריטאים קנדים
קטגוריה:במאים להט"בים
קטגוריה:להט"בים קנדים
קטגוריה:קנדים שנולדו ב-1994